rejauldu/bengali-wikipedia huggingface dataset:
রয়েল সোসাইটি অব এডিনবার্গের ফেলোশিপ ডেভিড গিব (৩১শে অক্টোবর ১৮৮৩ - ২৮শে মার্চ ১৯৪৬) একজন স্কটিশ গণিতবিদ ও জ্যোতির্বিদ। তিনি ক্যালকুলাস শাস্ত্রের সাংখ্যিক সমাকলন পরিভাষাটির প্রথম প্রয়োগ করেন।  জীবন ডেভিড গিব ১৮৮৩ খ্রীস্টাব্দে স্কটল্যান্ডের পূর্ব উপকূলীয় মেথল শহরে জন্ম গ্রহণ করেন। লবণচাষী পিতা রবার্ট গিবের পরিবারে ডেভিড ছিলেন জৈষ্ঠ পুত্র; তাঁর মায়ের নাম জোয়ানা। প্রথম জীবনে তিনি অদূরবর্তী লীবেন পাবলিক স্কুলে ( ১৮৮৬ - ৯৬) এবং জর্জ ওয়াটসন্স কলেজে (১৮৯৬ - ৯৯) পড়াশোনা করেন। এই কলেজে ১৯৯০ সালের জুনে চূড়ান্ত সার্টিফিকেট পরীক্ষায় অংশ নিয়ে গণিত, জার্মান ও ইংরেজিতে উচ্চতর গ্রেড পেয়ে উত্তীর্ণ হন। এছাড়াও একই বছরে অক্টোবরে বিশ্ববিদ্যালয়ের প্রারম্ভিক পরীক্ষায় অংশ নিয়ে উচ্চতর ল্যাটিনে পাশ করেন।  এডিনবার্গ বিশ্ববিদ্যালয়ে প্রথম বর্ষে তিনি গণিত ও প্রাকৃতিক দর্শন নিয়ে পড়েন। দ্বিতীয় বর্ষে ল্যাটিন নেন; এতে তিনি পরপর দুবার ফেল করলেও তৃতীয় বারে ল্যাটিনে উত্তীর্ণ হন। এখানে তিনি রসায়ন, লজিক ও মেটাফিজিক্স, অলঙ্কারশাস্ত্র ও ইংরেজি সাহিত্য, গতিবিদ্যা, তাপগতিবিদ্যা, পুরঃসর গতিবিদ্যা, স্থিরতড়িৎবিদ্যা নিয়েও পড়াশোনা করেন। ১৯০৬ সালে তিনি এ বিশ্ববিদ্যালয় থেকে বিজ্ঞানে স্নাতক (BSc Pure) এবং গণিত ও প্রাকৃতিক দর্শনে স্নাতকোত্তর (M.A.) ডিগ্রি অর্জন করেন। বিশ্ববিদ্যালয়ে পড়াকালীন সময়ে থ্রি ওয়েস্ট প্রেস্টন স্ট্রীটের ফ্লকহার্ট নামক এক ভদ্রলোকের বাড়িতে লজিং থাকতেন। ১৯০৯ সালে তিনি এ বিশ্ববিদ্যালয়েই গণিতের প্রভাষক হিসেবে নিয়োগ পান। এর আগে কিছুদিন তিনি একটি স্কুলে গণিত পড়িয়েছিলেন।http://www-history.mcs.st-and.ac.uk/history/Biographies/Gibb.html  গণিত ও জ্যোতির্বিজ্ঞানে অবদানের কারণে ডেভিড গিব ১৯১০ খ্রীস্টাব্দে রয়েল সোসাইটি অব এডিনবার্গের ফেলো নির্বাচিত হন। তাঁর প্রস্তাবকগণের মধ্যে ছিলেন জর্জ ক্রিস্টাল‌, স্যার ফ্রাংক ওয়াটসন ডাইসন, কার্গিল গিল্সটন নট এবং এলিস হর্সবার্গ।  প্রথম বিশ্বযুদ্ধ চলাকালে তিনি রয়েল আর্সেনালের ব্যালিস্টিক ডিপার্টমেন্ট অর্ডন্যান্স কমিটিতে কাজ করেন। এখানে তিনি দূরে বসেই গ্যালিপলি উপদ্বীপের ন্যায় গুপ্ত বা অস্পষ্ট লক্ষ্যবস্তুতে গোলা দাগার উপযোগী জটিল কোণ (অনুভূমিকের সাথে ক্ষেপণাস্ত্রের নিক্ষেপ কোণ) নির্ণয়ের হিসেবনিকেশ করতেন।Edinburgh Mathematical Society, obituary, March 1946  যুদ্ধের পর তিনি এডিনবার্গ বিশ্ববিদ্যালয়ে ফিরে আসেন। ১৯২০ সাল থেকে তিনি এডিনবার্গ ম্যাথমেটিক্যাল সোসাইটির প্রেসিডেন্টের পদে আসীন হন  ১৯৩৪ সালে গণিতের রিডার পদে তাঁর পদোন্নতি হয় এবং ১৯৪৬ সালে মৃত্যুর পূর্ব মূহুর্ত পর্যন্ত এই পদে বহাল থাকেন।The Scotsman (newspaper) 30 March 1946  প্রকাশনা অ্যা কোর্স ইন ইন্টারপোলেশন অ্যান্ড নিউমেরিক ইন্টিগ্রেশন ফর দ্যা ম্যাথমেটিক্যাল ল্যাবরেটরি (১৯১৫)  তথ্যসূত্র  বিষয়শ্রেণী:স্কটীয় গণিতবিদ বিষয়শ্রেণী:স্কটীয় জ্যোতির্বিজ্ঞানী বিষয়শ্রেণী:১৮৮৩-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের শিক্ষক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: হাসিব কর্তৃক অপসারিত। --আফতাব (আলাপ) ১৫:২১, ১৪ জুন ২০১৫ (ইউটিসি) কণিক  – (অপসারণের প্রস্তাবনা দেখুনলগ দেখুন) () কনিক নামে একই বিষয়ে আরেকটি নিবন্ধ রয়েছে। এই নিবন্ধে যথেষ্ঠ পরিমান তথ্য নেই। নিবন্ধ শিরোনামে 'কণিক' বানান টি ভূল। শূদ্ধ বানান কনিক। মুসফিক মুন্না (আলাপ) ০৭:১৪, ১৪ জুন ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সফটওয়্যার আর্কিটেকচার বলতে বোঝায় একটি সফটওয়্যার সিস্টেমের উচ্চ স্তরের কাঠামো, এই ধরনের কাঠামো তৈরি নিয়মাবলি, এবং এই কাঠামোর নথিপত্র। এই কাঠামোগুলি সফটওয়্যার সিস্টেমের যৌক্তিকতা প্রকাশে প্রয়োজন হয়। প্রতিটি কাঠামো সফটওয়্যার উপাদান সমূহ, তাদের মধ্যে সম্পর্ক, এবং উপাদান ও সম্পর্ক উভয়ের বৈশিষ্ট্য গঠন করে। সফটওয়্যার সিস্টেমের আর্কিটেকচার একটি একটি রূপক, যেমনটি একটি ভবনের কাঠামো ।  সফটওয়্যার আর্কিটেকচারের কার্যপ্রণালী  সফটওয়্যার আর্কিটেকচার এর উদ্দেশ্য হচ্ছে মৌলিক কাঠামো নির্বাচন করা, একবার বাস্তবায়িত হওয়ার পর যার পরবর্তিতে ব্যয়বহুল হয়ে দাঁড়ায়। সম্ভাব্য সফটওয়্যার ডিজাইনের  নির্দিষ্ট কাঠামোগত উপায় সফটওয়্যার আর্কিটেকচারের অন্তর্ভুক্ত। উদাহরণস্বরূপ, যে সিস্টেমটি স্পেস শাটল নিক্ষেপ যান নিয়ন্ত্রণ করে সেটি খুব দ্রুত এবং খুব নির্ভরযোগ্য হওয়ার প্রয়োজন। অতএব, একটি উপযুক্ত রিয়াল টাইম কম্পিউটিং ল্যংগুয়েজের করা প্রয়োজন হবে। উপরন্তু, নির্ভরযোগ্যতার প্রয়োজনীয়তা মেটাতে একাধিক অকার্যকর এবং স্বতন্ত্র সৃষ্ট প্রগ্রাম কপি রাখার সিদ্ধান্ত নিতে হতে পারে, এবং এই কপিগুলি স্বতন্ত্র হার্ডওয়্যারে ফলাফল ক্রস-চেকিং এর সময় রান করতে হবে।  আরও দেখুন কম্পিউটার স্থাপত্য  তথ্যসূত্র  বহিঃসংযোগ  বিষয়শ্রেণী:সফটওয়্যার আর্কিটেকচার
অধ্যাপক ড. ম. তামিম একজন বাংলাদেশি শিক্ষাবিদ। তিনি মন্ত্রী পদমর্যাদায় বাংলাদেশের তত্ত্বাবধায়ক সরকারের প্রধান উপদেষ্টার বিশেষ সহকারী হিসেবে দায়িত্ব পালন করেন। তিনি বাংলাদেশের প্রাইভেট বিশ্ববিদ্যালয় ইন্ডিপেন্ডেন্ট ইউনিভার্সিটি, বাংলাদেশ (আইইউবি)-এর উপাচার্য এবং ব্র্যাক বিশ্ববিদ্যালয়ের সাবেক উপ-উপাচার্য। ইঞ্জিনিয়ার্স ইনস্টিটিউশন, বাংলাদেশের তিনি আজীবন ফেলো।   প্রাথমিক জীবন  ম. তামিম বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক সম্পন্ন করেছেন। তিনি ইন্ডিয়ান ইনস্টিটিউট অফ টেকনোলজি মাদ্রাজে মেকানিক্যাল ইঞ্জিনিয়ারিংয়ে স্নাতক অধ্যয়ন করেন। তিনি ইউনিভার্সিটি অফ আলবার্টা থেকে পেট্রোলিয়াম ইঞ্জিনিয়ারিং বিষয়ে পিএইচডি করেছেন।   কর্মজীবন  ম. তামিম ছিলেন বাংলাদেশ প্রকৌশল বিশ্ববিদ্যালয়ের অধ্যাপক।  ১৫ জানুয়ারি ২০০৮ থেকে ৬ জানুয়ারি ২০০৯ পর্যন্ত তিনি বাংলাদেশের তত্ত্বাবধায়ক সরকারের প্রধান উপদেষ্টার বিশেষ সহকারী হিসেবে জ্বালানী ও খনিজ সম্পদ বিভাগ এবং বিদ্যুৎ বিভাগে দায়িত্ব পালন করেন।   তিনি সোসাইটি অফ পেট্রোলিয়াম ইঞ্জিনিয়ার্স, বাংলাদেশ সেকশনের প্রতিষ্ঠাতা চেয়ারম্যান ছিলেন।  ৮ ফেব্রুয়ারি ২০১৯ তারিখে তিনি ব্র্যাক বিশ্ববিদ্যালয়ের প্রো-ভাইস চ্যান্সেলর নিযুক্ত হন।   তথ্যসূত্র   বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:জীবিত ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:আইআইটি মাদ্রাজের প্রাক্তন শিক্ষার্থী বিষয়শ্রেণী:ব্র্যাক বিশ্ববিদ্যালয়ের শিক্ষক বিষয়শ্রেণী:আলবার্টা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের উপাচার্য
থাম্ব|315x315পিক্সেল|কুম্ভ নক্ষত্রমণ্ডলে TRAPPIST-1 এর অবস্থান (লাল চিহ্নিত) ট্রাপিস্ট-১ (ইংরেজি: TRAPIST-1) যা 2MASSJ23062928-0502285, হিসেবেও পরিচিত । এটি একটি অতি-শীতল বামন তারকা তারকাটি পৃথিবী থেকে  ৩৯ আলোকবর্ষ (১২ পার্সেক; ৩৭০ পেটামিটার)দূরে  কুম্ভ নক্ষত্রমণ্ডলে অবস্থিত ।  ২০১৫ সালে চিলির লা সিলা মানমন্দিরে মাইকেল গিলনের নেতৃত্বে জ্যোতির্বিজ্ঞানীদের একটি দল 'ট্রানজিট ফটোমেট্রি' প্রক্রিয়ার মাধ্যমে TRAPPIST (Transiting Planets and Planetesimals Small Telescope)নামক দূরবীক্ষণযন্ত্র ব্যবহার করে বামন তারকাটির চারপাশে প্রদক্ষিণরত পৃথিবীর সমান আকারের তিনটি গ্রহ আবিষ্কার করে । ২২ ফেব্রুয়ারি, ২০১৭ সালে জ্যোতির্বিজ্ঞানীরা এর চারপাশে আরো চারটি বহির্গ্রহ আবিষ্কারের ঘোষণা দেয় ।TRAPPIST ছাড়াও প্যারানালে অবস্থিত Very Large Telescope এবং নাসার  Spitzer Space Telescope ব্যবহার করে জ্যোতির্বিজ্ঞানীরা ধারণা করছেন যে , আবিষ্কৃত সাতটি গ্রহের মধ্যে কমপক্ষে তিনটি অথবা সবগুলোই বামন তারকাটির প্রাণমণ্ডলে অবস্থিত ।   আবিষ্কার ও নামকরণ  আবিষ্কারক দল ২০১৫ সালের সেপ্টেম্বর থেকে ডিসেম্বর মাসে তাদের প্রাথমিক পর্যবেক্ষণ শেষ করে এবং ২০১৬ সালের মে মাসে তাদের পর্যবেক্ষণ সম্পর্কিত তথ্য নেচার জার্নালে প্রকাশ করে।  TRAPPIST-1 হলো TRAPPIST টেলিস্কোপের মাধ্যমে আবিষ্কৃত প্রথম নক্ষত্র যার চারপাশে আবর্তনরত গ্রহ রয়েছে । তাই নক্ষত্রটির নাম রাখা হয় TRAPPIST-1 ।TRAPPIST আদ্যক্ষরটি বেলজিয়াম অঞ্চলের ট্রাপিস্ট খ্রিস্টানদের শ্রদ্ধা নিবেদন করে । থাম্ব|Artist's concept of what the TRAPPIST-1 planetary system may look like, based on available data about their diameters, masses and distances from the host star   গ্যালারি    টিকা সমূহ    উদ্ধৃতি সমূহ
নীচে কলকাতার পুরাতন প্রেসিডেন্সি কলেজের সাথে যুক্ত উল্লেখযোগ্য ব্যক্তিদের একটি তালিকা প্রকাশ করা হয়েছে ।   প্রশাসন    গুরুসদয় দত্ত, আইসিএস, সচিব, স্থানীয় স্বশাসন ও জনস্বাস্থ্য সচিব, বাংলা সরকার    শিক্ষাবিদ    জ্যোতি বসু, কোষ জীববিজ্ঞানী, এন-বায়োস বিজয়ী   বীরেন্দ্র বিজয় বিশ্বাস, উদ্ভিদবিদ এবং আণবিক জীববিজ্ঞানী, শান্তি স্বরূপ ভাটনগর বিজয়ী  শঙ্কর দাস সরমা, বিশিষ্ট তাত্ত্বিক ঘনীভূত পদার্থবিজ্ঞানী এবং রিচার্ড ই প্রেঞ্জ ইউনিভার্সিটি অফ মেরিল্যান্ড, ইউএস-এর সভাপতিত্ব করেন    সুরজিত চন্দ্র সিনহা, প্রাক্তন উপাচার্য, বিশ্বভারতী, শান্তিনিকেতন; বাংলার সুসঙ্গের মহারাজকুমার Indian Princely States: Susanga  অভিজিৎ ব্যানার্জি, ম্যাসাচুসেটস ইনস্টিটিউট অফ টেকনোলজির অধ্যাপক, ২০১৯ সালে অর্থনীতিতে নোবেল পুরস্কার বিজয়ী  অমর্ত্য সেন, মাস্টার, ট্রিনিটি কলেজ, কেমব্রিজ (১৯৯৮-২০০৪); অর্থনীতিতে নোবেল পুরস্কার বিজয়ী, ১৯৯৮ Encyclopædia Britannica Online: Amartya Sen  বরুন দে, প্রাক্তন চেয়ারম্যান, পশ্চিমবঙ্গ হেরিটেজ কমিশন এবং প্রতিষ্ঠাতা-পরিচালক, সেন্টার ফর স্টাডিজ ইন সোশ্যাল সায়েন্সেস, কলকাতা ।    রাজনীতি    বিধান চন্দ্র রায়, পশ্চিমবঙ্গের ২য় মুখ্যমন্ত্রী (১৯৪৮-১৯৬২); কলকাতার ৫ম মেয়র (১৯৩১-১৯৩৩)  সিদ্ধার্থ শঙ্কর রায়, পশ্চিমবঙ্গের ৫ম মুখ্যমন্ত্রী (১৯৭২-৭৭); শিক্ষামন্ত্রী, ভারত সরকার; পাঞ্জাবের গভর্নর; মার্কিন যুক্তরাষ্ট্রের রাষ্ট্রদূত  জ্যোতি বসু, পশ্চিমবঙ্গের ষষ্ঠ মুখ্যমন্ত্রী (১৯৭৭-২০০০)  বুদ্ধদেব ভট্টাচার্য, পশ্চিমবঙ্গের ৭ম মুখ্যমন্ত্রী (২০০০-১১)  বিষ্ণু রাম মেধি, আসামের মুখ্যমন্ত্রী (১৯৫০-৫৭) Assam Legislative Assembly Eminent Personalities   এম জে আকবর, পররাষ্ট্র প্রতিমন্ত্রী, ভারত সরকার (২০১৬-২০১৮)   আবদুস সালাম খান, পূর্ব পাকিস্তান প্রাদেশিক মন্ত্রিসভায় গণপূর্ত ও যোগাযোগ মন্ত্রী (১৯৫৫-১৯৫৬)   অমিত মিত্র, পশ্চিমবঙ্গের অর্থমন্ত্রী (২০১১-বর্তমান)  শ্যামা প্রসাদ মুখোপাধ্যায়, ভারতীয় জনসংঘের প্রতিষ্ঠাতা; শিল্প ও সরবরাহ সদস্য, ভারত সরকার (১৯৪৬-৫০)  মহারাজাধিরাজা স্যার উদয় চাঁদ মাহতাব, বঙ্গীয় আইনসভার সদস্য (১৯৩৭-৫২), সদস্য, ভারতীয় গণপরিষদ, ১৯৪৬-৪৭ এবং বর্ধমানের মহারাধীরাজ বাহাদুর।   সুভাষ চন্দ্র বসু, স্বাধীনতা সংগ্রামী, আইএনএ-র কমান্ডার, মুক্ত ভারতীয় অঞ্চলের প্রথম নেতা, কলকাতার মেয়র; ভারতীয় জাতীয় কংগ্রেসের ৫৩তম সভাপতি; ফরওয়ার্ড ব্লকের প্রতিষ্ঠাতা ; President, Indian National Congress- ১৯৩৮, ১৯৩৯ (resigned), founded the Indian National Army (The Azad Hind Fauz); revered across the nation as 'Netaji' (Encyclopædia Britannica Online: * * Subhas Chandra Bose)  কোচবিহারের কর্নেল মহারাজা নৃপেন্দ্র নারায়ণ ভূপ বাহাদুর [ Indian Princely States: Coochbehar   বিচার বিভাগ    স্যার শরৎ কুমার ঘোষ, আইসিএস, জয়পুর ও কাশ্মীরের প্রধান বিচারপতি।    লেখকদের    হেনরি লুই ভিভান ডিরোজিও, কবি    ধর্মীয় নেতা    স্বামী বিবেকানন্দ, মহান জাতীয়তাবাদী ভারতীয় হিন্দু সন্ন্যাসী, ১৯ শতকের ভারতীয় শিক্ষক রামকৃষ্ণের প্রধান শিষ্য, পশ্চিমা বিশ্বে বেদান্ত ও যোগের ভারতীয় দর্শনের প্রবর্তনের মূল ব্যক্তিত্ব এবং আন্তঃধর্ম সচেতনতা বৃদ্ধির জন্য, হিন্দুধর্মকে আনার জন্য কৃতিত্ব দেওয়া হয়। ১৯ শতকের শেষের দিকে এটি প্রধান বিশ্ব ধর্মের মর্যাদা লাভ করে এবং রামকৃষ্ণ মঠ এবং রামকৃষ্ণ মিশন প্রতিষ্ঠা করে।   অনুষদ সদস্য    দীপক ব্যানার্জি, কলকাতার প্রেসিডেন্সি কলেজের অর্থনীতি বিভাগের প্রাক্তন বিভাগীয় প্রধান   তথ্যসূত্র   বিষয়শ্রেণী:কলকাতা সম্পর্কিত তালিকা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী     ব্যক্তি
সিয়াক্সেরিস (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে।   জন্ম: সুস্পষ্ট জানা যায়নি  মৃত্যু: ৫৮৫ খৃস্টপূর্বাব্দ   জীবন ও কর্ম  পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান।  হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন।  পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়।  ৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে।  মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড।  এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন হ্যালিস নদীকে (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়।   তথ্যসূত্র    প্রাসঙ্গিক নিবন্ধসমূহ   স্থান   ইরান  মিডিয়া  লিডিয়া  অ্যাসিরীয়া  মেসোপটেমিয়া  উরারটু  হারান  অশুর  নিনেভে  ব্যক্তি   ফ্রাওর্টিস  হিরোডোটাস  জাতি   অ্যাসিরীয়ান  মিডিয়ান  স্কিথিয়ান  বিষয়শ্রেণী:দিগ্বিজয়ী রাজা বিষয়শ্রেণী:মিডিয়ার রাজা
লেবার সিএনডি (ল্যাব সিএনডি) হল পারমাণবিক নিরস্ত্রীকরণের প্রচারণার একটি 'বিশেষজ্ঞ বিভাগ', বিশেষত লেবার পার্টির সিএনডি-সমর্থক সদস্যদের সাথে সম্পর্কিত।   ইতিহাস  লেবার সিএনডি ১৯৭৯ সালে প্রতিষ্ঠিত হয়েছিল এবং আজও বিদ্যমান। লেবার সিএনডি-এর হাই-প্রোফাইল সদস্যদের মধ্যে রয়েছে লেবার পার্টির প্রাক্তন নেতা এবং বিরোধী দলের নেতা জেরেমি করবিন এমপি, প্রাক্তন এমপি এলিস মাহন এবং ২০১৯ সালে তার মৃত্যুর আগ পর্যন্ত ওয়াল্টার উলফগ্যাং । সাবেক প্রধানমন্ত্রী টনি ব্লেয়ার এবং প্রাক্তন পররাষ্ট্র সচিব জ্যাক স্ট্রও একসময় তরুণ এমপি হিসেবে সদস্য ছিলেন।  তথ্যসূত্র    তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:১৯৭৯-এ রাজনীতি
গ্যারি স্ট্যানলি বেকার (জন্ম: ২ ডিসেম্বর ১৯৩০ - মৃত্যু: ৩ মে ২০১৪) একজন মার্কিন অর্থনীতিবিদ। তিনি ১৯৯২ খ্রিষ্টাব্দে অর্থনীতিতে নোবেল পুরস্কার লাভ করেন। অপরাধ, ক্রীড়া ইত্যাদি নানা বিষয়ের অর্থনৈতিক বিশ্লেষণের জন্য তিনি খ্যাতি লাভ করেন৤   জীবনী  তিনি ১৯৫১ সালে প্রিন্সটন বিশ্ববিদ্যালয় থেকে বিএ ডিগ্রি লাভ করেন। ১৯৫৫ সালে শিকাগো বিশ্ববিদ্যালয় থেকে পিএইচডি ডিগ্রি অর্জন করেন। ১৯৫৭ থেকে ১৯৬৮ সাল পর্যন্ত কলাম্বিয়া বিশ্ববিদ্যালয়ে শিক্ষকতা করেন। ১৯৬৮ থেকে শিকাগো বিশ্ববিদ্যালয়ে শিক্ষকতা করছেন।  অর্থনীতিতে অবদান  নোবেল পুরস্কার ১৯৯২ খ্রিষ্টাব্দে অর্থনীতিতে নোবেল পুরস্কার প্রদানের কারণ হিসেবে রয়্যাল সুইডিশ একাডেমী উল্লেখ করে যে, তিনি ব্যষ্টিক অর্থনৈতিক বিশ্লেষণকে প্রাত্যাহিক নানা কাজ ও ঘটনা অনুধাবনে ব্যাপক ও নিবিড়ভাবে প্রয়োগ করেছিলেন৤নোবেল পুরস্কার তথ্যতী্রথ৤  মৃত্যু ২০১৪ খ্রিষ্টাব্দের ৩ মে তারিখে তার মৃত্যু হয়৤ মৃত্যুকালে তার বয়স হয়েছিল ৮৩ বছর৤ তিনি দীর্কাল যাবৎ রোগশোকে ভুগছিলেন৤Becker, Who Applied Economics to Social Study, Dies at 83   তথ্যসূত্র    বহিঃসংযোগ   দ্য নিউ ইয়র্কার পত্রিকায় প্রকাশিত সাক্ষাৎকার, ২০১০৤  শিকাগো বিশ্ববিদ্যালযয়ের তথ্যতীর্থে গ্যারি বেকার  গ্যারি বেকারের আত্মজীবনী  আরো দেখুন  অপরাধের অর্থনীতি  সামাজিক পুঁজি  পারিবারিক প্রোডাকশন ফাঙ্কশন  বিষয়শ্রেণী:অর্থনীতিবিদ বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:১৯৩০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:শিক্ষাবিদ বিষয়শ্রেণী:মার্কিন নাগরিক বিষয়শ্রেণী:মার্কিন অর্থনীতিবিদ বিষয়শ্রেণী:পিএইচডি ডিগ্রিধারী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জন বেটস ক্লার্ক মেডেল বিজয়ী বিষয়শ্রেণী:মার্কিন ব্লগার বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন নোবেল বিজয়ী বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন পুরুষ ব্লগার
মেলিসাস (; খ্রিস্টপূর্ব পঞ্চম শতাব্দী) ছিলেন প্রাচীন গ্রিক দর্শনের এলিয়াটিক সম্প্রদায়ের সর্বশেষ দার্শনিক। এ সম্প্রদায় বা দর্শনের বাকি দুই সদস্য ছিলেন জেনো এবং পার্মেনিদিস। তার ব্যক্তিগত জীবন সম্পর্কে খুব কমই জানা গেছে। সম্ভবত খ্রিস্টপূর্ব ৫০০ অব্দে তার জন্ম। সামোস দ্বীপের অধিবাসী এ দার্শনিক ছিলেন জেনোর সমসাময়িক। রাজনীতিতে তিনি জেনোর চেয়েও বিখ্যাত ছিলেন। এথেন্সের বিরুদ্ধে তিনি পেলোপোনেশিয়ার যুদ্ধে অংশগ্রহণ করেন। খ্রিস্টপূর্ব ৪৪০ অব্দে সামোস রাজ্যের প্রধান সেনাপতি থাকার সময় তার হাতে এথেন্সের নৌবাহিনীর পরাজয় ঘটে বলে জানা যায়। তবে তার এ বিজয় বেশিদিন স্থায়ী হয়নি। খ্রিস্টপূর্ব ৪৩৯ অব্দে পেরিক্লিসের কাছে সামোস বাহিনী আত্মসমর্পণ করতে বাধ্য হয়।Plutarch, Life of Pericles, 26.  মেলিসাসের দার্শনিক ভিত্তি   মেলিসাস প্রথমেই এম্পেদোক্লেস ও আনাক্সাগোরাস, এ দুই দার্শনিকের মতবাদের সাথে পরিচিত হন। এরা উভয়েই সত্তা সম্পর্কে পার্মেনিদিসের মূল সিদ্ধান্তসমূহ গ্রহণ করেছিলেন। এরপর তারা পার্মেনিদিসের একত্মবাদী মতের সাথে বহুত্ব, গতি, পরিবর্তন প্রভৃতি ধারণার সমন্বয় বিধানের চেষ্টা করেন। সত্তা কতিপয় মৌলিক দ্রব্যে বিভাজ্য, এ বিশ্বাস নিয়ে তারা আলোচ্য সমন্বয় বিধানের কাজে হাত দেন। পার্মেনিদিসের পরিকল্পিত সত্তার বৈশিষ্ট্যসমূহের মধ্যে একমাত্র গতিহীনতা ছাড়া অন্যসব বৈশিষ্ট্যের সাথে এসব মৌল দ্রব্যের সাদৃশ্য ছিল। এম্পেদোক্লেস ও আনাক্সাগোরাস, এরা উভয়েই পার্মেনিদিসের মত মনে করতেন যে, শূণ্যদেশ বলতে কিছু নেই। যেসব দ্রব্যের সমন্বয়ে সত্তা গঠিত তারা এমন আঁটসাঁটভাবে যুক্ত যে তাদের মাঝখানে কোন শূণ্যদেশ থাকতে পারে না।   মেলিসাসের দর্শন   এম্পেদোক্লেস এবং আনাক্সাগোরাস মিলে পার্মেনিদিসের মতবাদের যে সমন্বয় সাধনের চেষ্টা করেন, মেলিসাস তার বিরোধিতা করেন। পার্মেনিদিসের সমর্থনে তিনি ঘোষণা করেন যে, যথার্থ ও আদর্শ সত্তাকে অবশ্যই এক ও নিরবচ্ছিন্ন হতে হবে এবং এতে কোন গতি, পরিবর্তন, পরিবর্ধন, বিভাজন বা বহুত্ব থাকতে পারে না। সত্তার কোন সৃষ্টি বা উৎপত্তি নেই। সত্তা সৃষ্ট, একথা স্বীকার করলে এও স্বীকার করতে হবে যে, সত্তার সৃষ্টির পূর্বে অসত্তা ছিল। কিন্তু অসত্তা থেকে সত্তার উদ্ভব হতে পারে না। সুতরাং একথা মেনে নিতে হবে যে, সময়ের দিক থেকে সত্তা অসীম বা অনন্ত। আবার দৈহিক দিক থেকেও সত্তা অনন্ত। সত্তা গোলক আকৃতির, পার্মেনিদিসেরএ মতের বিরোধিতা করে মেলিসাস বলেন, সত্তাকে ধারণ করা বা সীমিত করার মত কোন শূণ্যস্থান নেই। সময়ের দিক থেকে সত্তার যেমন কোন শুরু বা শেষ নেই, দৈহিক দিক থেকেও এর কোন সীমা নেই। শূণ্যদেশ বলে যেহেতু কিছু নেই, সুতরাং গতি বলেও কোন কিছু থাকতে পারে না। কারণ গতির জন্য শূণ্যদেশ অপরিহার্য। গতি বলে যদি কিছু না থাকে তাহলে সংযোজন, বিয়োজন ও পরিবর্তন বলে কিছু থাকতে পারে না। গতি ও পরিবর্তন ইন্দ্রিয়প্রসূত ব্যাপার মাত্র।   তথ্যসূত্র   বিষয়শ্রেণী:অধিবিদ্যা বিষয়শ্রেণী:গ্রিক দার্শনিক বিষয়শ্রেণী:খ্রিস্টপূর্ব ৫ম শতাব্দীর দার্শনিক
জামীলা আলিয়া জামিল  (জন্ম ২৫ ফেব্রুয়ারি ১৯৮৬) একজন ইংরেজ অভিনেত্রী, উপস্থাপক এবং কর্মী। তিনি চ্যানেল ৪-এ তার কর্মজীবন শুরু করেছিলেন, যেখানে তিনি ২০০৯ থেকে ২০১২ পর্যন্ত টি৪ স্ট্র্যান্ডে একটি পপ কালচার সিরিজ হোস্ট করেছিলেন। এরপর তিনি দ্য অফিসিয়াল চার্টের রেডিও হোস্ট হন, এবং বিবিসি রেডিও ১-এ স্কট মিলসের পাশাপাশি দ্য অফিসিয়াল চার্ট আপডেটের সহ-হোস্ট ছিলেন। তিনি বিবিসি রেডিও ১ চার্ট শো-এর প্রথম একক মহিলা উপস্থাপক ছিলেন।    জীবনের প্রথমার্ধ  জামিল ২৫ ফেব্রুয়ারি ১৯৮৬ সালে হ্যাম্পস্টেড, লন্ডনে একজন পাকিস্তানি বাবা আলী জামিল এবং  পাকিস্তানি-ব্রিটিশ মা শিরিন জামিলের ঘরে জন্মগ্রহণ করেন।  তিনি ২০১৫ সালে বলেছিলেন যে তিনি জন্মগত কম শ্রবণশক্তি এবং গোলকধাঁধা নিয়ে জন্মগ্রহণ করেছিলেন, যা সংশোধনের জন্য তার বেশ কয়েকটি অপারেশন করতে হয়েছে এবং তার বাম কানে ৭০% এবং ডান কানে ৫০% শ্রবণ ক্ষমতা ছিল।  জামিল বলেছেন যে নয় বছর বয়সে তিনি হাইপারমোবাইল  এহলারস-ড্যানলস সিনড্রোম রোগে আক্রান্ত হন, একটি বংশগত ব্যাধি যা শরীরের সংযোগকারী টিস্যুকে প্রভাবিত করে, ১২ বছর বয়সে তিনি সিলিয়াক রোগে আক্রান্ত হন। তিনি আরও বলেছেন যে তিনি ২১ বছর বয়সে পারদের বিষক্রিয়া অনুভব করেছিলেন, যা তিনি অ্যামালগাম দাঁতের ফিলিং থেকে হয়েছিল। সেগুলি অনুপযুক্ত অপসারণের ফলে আরও বেড়ে যায়, যা তিনি বলেছিলেন যে তার পাচনতন্ত্রে গর্ত হয়েছে।    তথ্যসূত্র    আরও পড়া         Jameela explains how she got her first DJ gig, Elton John's birthday party, on Conan Conan. 5 December 2019.   বহিঃসংযোগ      বিষয়শ্রেণী:রেডিও উপস্থাপিকা বিষয়শ্রেণী:শর্টি পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:ইংরেজ টেলিভিশন উপস্থাপক বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ নারীবাদী বিষয়শ্রেণী:ইংরেজ নারী মডেল বিষয়শ্রেণী:বিবিসি রেডিও ১-এর উপস্থাপক বিষয়শ্রেণী:বিবিসি ১০০ নারী বিষয়শ্রেণী:লন্ডনের অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:১৯৮৬-এ জন্ম বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:ইংরেজ কণ্ঠাভিনেত্রী
শামীম হাসান সরকার হলেন একজন বাংলাদেশী অভিনেতা এবং সিভিল ইঞ্জিনিয়ার। তিনি ‘ম্যাংগো স্কোয়াড’ নামক ইউটিউব চ্যানেল থেকে পরিচিতি লাভ করেন। এছাড়াও ব্যাচেলর পয়েন্ট এবং “ফ্যামিলি ক্রাইসিস” সিরিয়ালে তার অভিনয়ে দর্শক জনপ্রিয়তা পায় (২০১৫)।   কর্মজীবন  শামীম হাসান সরকার বেশ কয়েক বছর ধরে ছোট পর্দায় নিয়মিত হওয়ার পাশাপাশি ইউটিউবার হিসেবেও কাজ করেছেন। নাটকে অভিনয়ের পাশাপাশি এটি ইউটিউবে জনপ্রিয়তা পেয়েছে। সম্প্রতি তার ইউটিউব চ্যানেল ‘ম্যাঙ্গো স্কোয়াড’-এর সাবস্ক্রাইবার এক মিলিয়নেরও বেশি।   ব্যক্তিগত জীবন  শামীম হাসান ১৯৮৮ সালের ১৫ই ডিসেম্বর ঢাকা ক্যান্টনমেন্টে জন্ম গ্রহন করেন। তার দেশের বাড়ি যশোরে।  শামীম হাসান সরকারের ২০০১ সালে ঝিনাইদহ ক্যাডেট কলেজের মঞ্চ নাটক দিয়ে মিডিয়ার জগতের সূচনা হয়। কিন্তু এর পর তার জীবনে অভিনয় থেমে যায়। তিনি ২৫-২৭ বছর বয়সে মালয়েশিয়া প্রযুক্তি বিশ্ববিদ্যালয় থেকে মাস্টার্স শেষ করেছিলেন।   শামীম হাসান ২০২৫ সালের ৪ এপ্রিল আফসানা প্রীতির সাথে বিবাহ বন্ধনে আবদ্ধ হন।    বই   উরবান কবি (পেপারব্যাক)   অভিনয়   চলচ্চিত্র  The Clay Bird   ধারাবাহিক নাটক  ব্যাচেলর পয়েন্ট  ফ্যামিলি ক্রাইসিস   নাটক/টেলিফিল্ম  বিয়ের পর সন্দেহ  দুষ্টু মিষ্টি প্রেম  ভাগ্যবানের বউ মরে  কমনসেন্স কম  রোমান্টিক বয়  লায়ার  ছেলেরা এমনই হয়  তিন পাত্তি  ভালোবাসিয়া গেলাম ফাঁসিয়া   আরও দেখুন   মিশু সাব্বির  জিয়াউল হক পলাশ  তৌসিফ মাহবুব   তথ্যসূত্র   বহিঃসংযোগ  বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:জীবিত ব্যক্তি বিষয়শ্রেণী:মিলিটারি ইনস্টিটিউট অব সায়েন্স অ্যান্ড টেকনোলজির প্রাক্তন শিক্ষার্থী বিষয়শ্রেণী:মালয়েশিয়া প্রযুক্তি বিশ্ববিদ্যালয়ের প্রাক্তন শিক্ষার্থী